[AMARAN SPOILER] Dewa Petir Menentang Gorr Dalam TV Spot Terbaru “Thor: Love and Thunder”
Nampaknya, peminat MCU di Malaysia terpaksa menunggu sedikit lama sebelum dapat melihat filem blockbuster terbaru arahan Taika Waititi, Thor: Love and Thunder.  Disney Malaysia baru-baru ini mengumumkan bahawa, ansuran terbaru Thor akan ditayangkan pada 21 Julai 2022, dua minggu lewat dari tarikh tayangan asal iaitu pada 7 Julai.  Sementara kita menunggu, satu TV-Spot telah didedahkan, yang menggoda pertarungan epik diantara Thor (Chris Hemsworth) dan Gorr (Christian Bale). TV Spot tersebut mengandungi sedikit SPOILER dimana ia menunjukkan senjata baharu yang diterima God of Thunder – iaitu panahan petir dari Zeus (Russell Crowe) – dan bagaimana ia membantunya dalam pertarungan epik dengan God Butcher.  Anda boleh tonton TV Spot tersebut dibawah: Thor: Love and Thunder menyaksikan Thor (Chris Hemsworth) dalam perjalanan tidak seperti apa yang pernah dia hadapi – pencarian untuk kedamaian yang dalaman. Tetapi persaraannya diganggu oleh pembunuh galaksi yang dikenali sebagai Gorr the God Butcher (Christian Bale), yang mencari kepupusan dewa. Untuk memerangi ancaman itu, Thor meminta bantuan Raja Valkyrie (Tessa Thompson), Korg (Taika Waititi) dan bekas teman wanitanya, Jane Foster (Natalie Portman), yang –  mengejutkan Thor – secara tidak jelas menggunakan tukul ajaibnya, Mjolnir, untuk menjadi Thor yang perkasa. Bersama-sama, mereka memulakan pengembaraan kosmik yang mengerikan untuk mengungkap misteri dendam ‘God Butcher’ dan menghentikannya sebelum terlambat. Diarahkan oleh Taika Waititi, entri terbaru Thor dibintangi Chris Hemsworth, Natalie Portman, Christian Bale, Tessa Thompson, Russell Crowe, Jaimie Alexander, Chris Pratt, Karen Gillan, Sean Gunn dan ramai lagi.